З даўніх часоў нашы продкі звязвалі абрадавы масленічны тыдзень з адраджэннем сіл зямлі, праводзінамі зімы, чаканнем хуткага надыходу вясны. Таму ў народзе існуюць разнастайныя абрады, звязаныя з адзначэннем гэтага першага вясновага свята. Адным з галоўных атрыбутаў Масленіцы з’яўляюцца сімвалы сонца – бліны. Як раз яны і былі прадстаўлены ў шырокім асартыменце ў суботу падчас тэатралізаванага абрадавага свята “Праводзіны зімы”, якое ладзілася на адкрытай пляцоўцы каля РЦК і НТ.